Singsing blong Deved, long taem ya we hem i giaman long fes blong Abimelek, i mekem olsem we hem i krangke,+ nao Abimelek i ronemaot hem, nao hem i go.א [Aleph]34 Bambae mi presem Jehova oltaem,Maot blong mi bambae i presem hem oltaem.ב [Beth]2 Bambae mi* tok flas from Jehova.+Ol man we oli gat tingting daon bambae oli harem mi mo oli glad.ג [Gimel]3 Yufala i joen wetem mi blong presem Jehova,+I gud yumi joen blong leftemap nem blong hem.ד [Daleth]4 Mi mi askem samting long Jehova, mo hem i ansa long mi.+Hem i tekemaot mi long olgeta samting we i mekem mi mi fraet.+ה [He]5 Olgeta we oli lukluk i go long hem, oli saen,Man i no save mekem olgeta oli sem.ז [Zayin]6 Man ya we i nating nomo i singaot mo Jehova i harem hem.Hem i sevem hem, i tekemaot hem long olgeta trabol blong hem.+ח [Heth]7 Enjel blong Jehova i kamp raon long olgeta we oli fraet* long Hem,+Mo hem i stap tekemaot olgeta long trabol.+ט [Teth]8 Yu testem mo luk se Jehova i gud,+Man we i go long hem blong haed, hem i glad.י [Yod]9 Yufala i mas fraet* long Jehova, yufala ol tabu man blong hem,From olgeta we oli fraet* long hem, oli no sot long wan samting.+כ [Kaph]10 Ol strong yang laeon* tu oli hanggri we oli hanggri,Be olgeta we oli stap lukaotem Jehova, bambae oli no sot long ol gudfala samting.+ל [Lamed]11 Ol boe blong mi, yufala i kam, yufala i lesin long mi,Bambae mi tijim yufala long fasin blong fraet* long Jehova.+מ [Mem]12 ?Hu long yufala i harem gud blong laefMo i wantem blong luk plante gudfala dei?+נ [Nun]13 Ale i gud yu blokem tang blong yu blong i no talem wan nogud samting,+Mo lips blong yu blong i no giaman.+ס [Samekh]14 Yu tanem baksaed long samting we i nogud, mo yu mekem samting we i gud,+Yu lukaot rod blong mekem pis mo yu holemtaet.+ע [Ayin]15 Ae blong Jehova i stap long ol stret man,+Mo sora blong hem i stap lesin long olgeta, taem oli krae from help.+פ [Pe]16 Be Jehova i tanem fes blong hem long olgeta we oli stap mekem ol nogud samting,Blong hem i waepemaot nem blong olgeta long tingting blong ol man long wol.+צ [Tsade]17 Oli krae long hem, mo Jehova i harem olgeta,+Hem i tekemaot olgeta long ol trabol blong olgeta.+ק [Qoph]18 Jehova i stap klosap long olgeta we hat blong olgeta i brok,+Hem i sevem olgeta we tingting blong olgeta i foldaon.*+ר [Resh]19 Plante hadtaem* i stap kasem stret man,+Be Jehova i stap tekemaot hem long olgeta hadtaem ya.+ש [Shin]20 Hem i stap lukaot gud long ol bun blong hem,I no gat wan long olgeta i brok.+ת [Taw]21 Disasta bambae i kilim ol man nogud oli ded,Olgeta we oli no laekem nating ol stret man, bambae man i faenemaot se oli rong.22 Jehova i stap pembak laef* blong ol man blong wok blong hem,Olgeta we oli stap go long hem blong haed, ol man bambae oli no faenem wan rong long olgeta.+
tpi_Latn